section_heading: Prvi svjetski rat
paragraph_text: Na početku Prvog svjetskog rata Kressenstein postaje načelnikom stožera osmanskog VII. korpusa. Nakon toga po zadatku Enver paše postaje savjetnikom Džemal paše zapovjednika 4. armije. Kressenstein je dobio zadatak organizirati zauzimanje strateški važnog Sueskog kanala. Međutim, usprkos Kressensteinovom planiranju turske snage poražene su i u Prvoj Sueskoj ofenzivi, te nakon toga i u Bitci kod Romanija. Nakon toga Britanci su, uvidjevši opasnost koja prijeti Suezu, pokrenuli ofenzive s namjerom zauzimanja Gaze. Kressenstein je dobio u zadatak da obrani Gazu, te je u Prvoj i Drugoj bitci kod Gaze porazio britanske snage. Za zapovijedanje u navedenim bitkama Kressenstein je 4. rujna 1917. odlikovan ordenom Pour le Mérite.